महाप्रभु ने कहा, अभी इसकी शिक्षा-दीक्षा कराओ, जब उचित समय आयेगा, मैं इसको अपने पास बुला लूँगा। जाते हुए श्री चैतन्य महाप्रभु ने श्री गोपाल भट्ट को मंत्रदीक्षा प्रदान की और अपना शिष्य बना लिया। चैतन्य महाप्रभु ने गोपाल भट्ट के अतिरिक्त और किसी को मंत्र-दीक्षा प्रदान नहीं की। 25 वर्ष की अवस्था प्राप्त कर गोपाल भट्ट ने महाप्रभु के संदेश वाहक की आज्ञा से वृन्दावन जाने का विचार बनाया।